झारखंड में भी हो शराबबंदी : खीरु महतो
रांची | लौहपुरुषसरदार वल्लभ भाई पटेल स्मारक समिति ने बुधवार को बिहार के सीएम नीतीश कुमार के 66वें जन्मदिन पर 66 पौंड का केक काटा। बच्चों के बीच कॉपी-पेंसिल, किताब और फल बांटे गए। अखिल भारतीय महिला परिषद के सभागार, जगन्नाथपुर में हुए समारोह में नीतीश कुमार के साहसिक निर्णय पर परिचर्चा हुई। पूर्व विधायक खीरु महतो ने कहा कि बिहार की तर्ज पर झारखंड में भी मुख्यमंत्री रघुवर दास को शराबबंदी की घोषणा करनी चाहिए। रांची विवि के डॉ. शशि कला सिंह ने शराबबंदी के कई सामाजिक और आर्थिक लाभ बताते हुए राज्य में इस पर पूर्ण पाबंदी लगाने की मांग उठाई। कार्यक्रम में उपेंद्र नारायण सिंह, आयोजन समिति के केंद्रीय अध्यक्ष श्रीभगवान सिंह ने भी विचार रखे। संचालन संजय सिंह, स्वागत भाषण हरिनंदन सिंह और आभार ज्ञापन विनय सिन्हा ने किया। मौके पर बैजनाथराम गोपी, कपिलेश प्रसाद, सविता गोप, ओमप्रकाश प्रसाद, मोहम्मद अबु कमाल आदि उपस्थित थे।
bho_Deva hin_Deva